recursal/SuperWikiNEXT-32B huggingface dataset:
' **சந்தன்'** என்று அறியப்படும் **சந்தன் குமார்** (*Chandan Kumar*) என்பவர் கன்னட திரைப்படங்கள் மற்றும் தொலைக்காட்சிகளில் நடிக்கும் ஒரு நடிகர் ஆவார். தொலைக்காட்சித் தொடரான *ராதா கல்யாணா,* *லட்சுமி பரம்மா* ஆகியவற்றில் நடித்ததற்காக இவர் அறியப்படுகிறார். அந்த நேரத்தில், இவருக்கு பல திரைப்பட வாய்ப்புகள் கிடைத்தன, அதற்காக இவர் தொடரிலிருந்து இடையில் வெளியேற வேண்டியிருந்தது. இவரது முதல் படம் *2014 ஆம் ஆண்டில் வெளியான* பரினாயா *ஆகும். அது தயாரிப்பில் இருந்து வெளியாக இரண்டு ஆண்டுகள் ஆனது. அதைத் தொடர்ந்து, இந்திரஜித் லங்கேஷ் இயக்கிய பல நாயகர்கள் நடித்த படமான* லவ் யு ஆலியா *(2015) வரை சில குறைந்த செலவில் தயாரிக்கப்பட்ட படங்களில் நடித்தார். அதன்பிறகு இவர் ஸ்டார் ஸ்வர்னா தொலைக்காட்சியில் நெடுந் தொடரான* சர்வமங்கலா மங்கலே *தொடரில் மகாசங்கரரின் வழியை தீவிரமாக பின்பற்றுபவராகவும், சிவபெருமானின் பக்தராகவும் நடிக்கிறார்.*

தொடர்கள், படங்களைத் தவிர, உண்மை நிலை நிகழ்ச்சிகளான *பியேட் மண்டி கதிகே பந்துரு*, "டான்சிங் ஸ்டார்ஸ் பருவம் 1" மற்றும் *பிக் பாஸ் கன்னடம் 3* போன்றவற்றில் சந்தன் போட்டியாளராக போட்டியிட்டுள்ளார்.

திரைப்படவியல்
-------------

குறியீடு| Films that have not yet been released | இதுவரை வெளியிடப்படாத படங்களைக் குறிக்கிறது |

| ஆண்டு | படம் | பாத்திரம் | மொழி | குறிப்புகள் | மேற்கோள்கள் |
| --- | --- | --- | --- | --- | --- |
| 2011 | *லைஃபு இஷ்டேன்* | சந்தன் | கன்னடம் | துணை வேடம் |  |
| 2014 | *பரிணயா* | பிரீதம் | முன்னணி பாத்திரத்தில் அறிமுகம் |  |
| 2015 | *கட்டே* | சாண்டு |  |  |
| 2015 | *எரடோண்ட்லா மூரு* | பிரேம் |  |  |
| 2015 | *லவ் யு ஆலியா* | கிரண் | கன்னடம் / இந்தி / தெலுங்கு |  |  |
| 2015 | *பெங்களூர் 560023* | சாண்டு | கன்னடம் |  |  |
| 2018 | *பிரேமா பராஹா* | சஞ்சய் | கன்னடம் |  |  |
| *சொல்லிவிடவா* | தமிழ் |  |

குறிப்புகள்
-----------

1. ↑
2. ↑  "Who will replace Chandan in Lakshmi Baramma?". *The Times of India*. 16 December 2014.
3. ↑  "Chandan Kumar Bigg Boss Kannada 3 Contestant". Youngster Choice.com. 8 December 2015 அன்று மூலம் பரணிடப்பட்டது. 30 October 2015 அன்று பார்க்கப்பட்டது.

வெளி இணைப்புகள்
---------------

* ஐ.எம்.டி.பி இணையத்தளத்தில் Chandan Kumar
* அதிகாரப்பூர்வ மகநூல் பக்கம்
**சிதம்பரநாத சூரப்ப சோழனார்** (*Chidambaranatha Soorappa Chozhanar*, இறப்பு 2013) என்பவர் பிச்சாவரத்தின் கடைசி ஜமீன்தார் ஆவார். இவர் சோழ பேரரசர்களின் வழித்தோன்றலாக கருதப்படுகிறார்.

ஆரம்ப கால வாழ்க்கை
------------------

இவர் சிதம்பரத்தில் வசித்த பிச்சாவரம் வன்னியர் சமீன் குடும்பத்தைச் சேர்ந்தவர். இவர் அரசியல் அறிவியலில் முதுகலை பட்டம் பெற்றவர்.

பாரம்பரியம்
-----------

நடராசர் கோயிலின் திறவுகோலை சுமார் நூறு ஆண்டுகளுக்கு முன்புவரை சோழனார் மரபினர் பாதுகாத்துவந்தனர். அந்தக் காலத்தில், கோயில் தீட்சிதர்கள் தினமும் காலையில் சமீன் குடும்பத்தினரிடமிருந்து கோயிலின் திறவுகோலை பெற்று, இரவில் அவர்களிடம் சேர்பித்துவந்தனர். சோழனார் 1978 ஆம் ஆண்டில் சிதம்பரத்தில் நடராசர் கோவிலில் பட்டாபிசேகம் செய்யப்பட்டார். இந்த வம்சத்தினர் சிதம்பரம் நடராசர் கோயிலின் முழு உரிமையும் கொண்டிருந்தனர். ஆனால் இவர்களுக்கு எதிராக கோயிலின் நிர்வாகத்தை நடராசர் கோயிலைச் சேர்ந்த 3000 தீட்சிதர்கள் கையகப்படுத்திக்கொண்டனர். ஏனெனில் சோழ மன்னர் மரபினரான சோழனாருக்கு எதிராக தன்னாட்சி முறையில் செயல்படத் தொடங்கிய தலைமை தீட்சிதரே திறவுகோளை வைத்துக்கொண்டார்.

தனிப்பட்ட வாழ்க்கை
------------------

இவர் உடையார்பாளையம் சமீனைச் சேர்ந்த சாந்தி தேவியை மணந்தார். இந்த இணையருக்கு சக்ரவர்த்தி, மன்னர்மன்னன் என்ற இரு மகன்களும் ஐசுவர்யா என்ற ஒரு மகளும் உள்ளனர். இவர் 2013 திசம்பர் 10 அன்று தன் 63 ஆவது வயதில் இறந்தார். இவரது இறுதிச் சடங்குகள் தஞ்சாவூர் மாவட்டம், பந்தநல்லூர் அருகே செல்லப்பன்பேட்டையில் நடைபெற்றன. சோழ வம்சத்தின் வம்சாவளியான இவர், வேளாண்மை செய்துவந்தார்.

குறிப்புகள்
-----------

1. ↑  "Zamindar of Pichavaram Passes Away".. பார்த்த நாள்: 2017-01-12.
2. ↑  "சோழர் மன்னரின் வாரிசு சிதம்பரநாத சூரப்ப சோழர் காலமானார்". *tamil.oneindia.com*. .
**நிதி அமைச்சகம்** (Ministry of Finance) என்பது நாட்டின் நிதி விவகாரங்களைக் கவனிக்கும் இந்திய அரசின் அமைச்சகங்களுள் ஒன்றாகும். இது இந்தியாவின் முக்கிய அமைச்சகங்களுள் ஒன்று. இதன் தலைவர் நிதியமைச்சர் எனப்படுவார். இந்த அமைச்சகத்தின் பணியானது, வரி, நிதித் துறை சார்ந்த சட்டங்கள், பங்கு சந்தை, வருடாந்திர வரவு-செலவு திட்ட மதிப்பீடு, தேசிய மற்றும் மாநில அரசு நிதி மற்றும் நிதி நிறுவனங்களை கட்டுப்படுத்துவதாகும். இந்த அமைச்சகத்தின் கீழ் செயல்படும் வருவாய்த் துறையின் நேரடிக் கட்டுப்பாட்டில் மத்திய நேரடி வரிகள் வாரியம் மற்றும் மத்திய மறைமுக வரிகள் மற்றும் சுங்க வாரியம் செயல்படுகிறது. மேலும் நிதி சார்ந்த புலனாய்வு, விசாரணை, சட்ட அமலாக்கம் செய்வதற்கு வருமான வரி விசாரணை தலைமை இயக்குநரகம், மத்திய பொருளாதார புலனாய்வு பணியகம் மற்றும் அமலாக்க இயக்குநரகம் செயல்படுகிறது. மேலும் வரிகள் தொடர்பான பிணக்குகளை தீர்வுக்கு மேல்முறையீட்டு தீர்ப்பாயங்கள் செயல்படுகிறது. 

நிதியமைச்சகத்தின் நிர்வாகத்தின் கீழ் குடியியல் பணிகளின் உட்பிரிவுகளான (இந்திய ஆட்சிப் பணி, இந்திய வருவாய்ப் பணி (Indian Revenue Service), இந்திய பொருளாதாரப் பணி (Indian Economic Service , இந்திய செலவு கணக்குகள் சேவை (Indian Cost Accounts Service) மற்றும் இந்தியன் சிவில் கணக்குகள் பணி (Indian Civil Accounts Service) உட்பட) வருகின்றது.

வரலாறு
------

விடுதலைப் பெற்ற இந்தியாவின் முதல் நிதியமைச்சர் ஆர். கே. சண்முகம் செட்டியார் ஆவார். இவர் 1947 நவம்பர் 26 அன்று விடுதலை இந்தியாவின் முதல் நிதி நிலை அறிக்கையை சமர்பித்தார்.

நிர்வாக அமைப்பு
---------------

நிதி அமைச்சகம் ஐந்து பிரிவுகளை கொண்டது.

* வருவாய்த் துறை
* பொருளாதார விவகாரங்கள் துறை (Department of Economic Affairs)
* செலவு துறை (Department of Expenditure)
* நிதி சேவைகள் துறை (Department of Financial Services)
* பங்கு விற்பனைத் துறை (Department of Disinvestment)

வரிகள் தொடர்பான அமைப்புகள்
--------------------------

* மத்திய நேரடி வரிகள் வாரியம்
* மத்திய மறைமுக வரிகள் மற்றும் சுங்க வாரியம்

சட்ட அமலாக்க அமைப்புகள்
-----------------------

நிதி அமைச்சகத்தின் கீழ் இயங்கும் சட்ட அமலாக்க அமைப்புகள் பின்வருமாறு:

1. வருமான வரி விசாரணை தலைமை இயக்குநரகம்
2. அமலாக்க இயக்குநரகம்
3. வருவாய் புலனாய்வு இயக்குநரகம்
4. மத்திய பொருளாதார புலனாய்வு பணியகம்
5. சரக்கு சேவை வரி புலனாய்வு தலைமை இயக்குநரகம்

மேலும் பார்க்க
--------------

* இந்தியாவின் நிதியமைச்சர்கள்

சான்றுகள்
---------

1. ↑  "முதலாம் நிதி அமைச்சர்". ஆகத்து 10, 2015 அன்று பார்க்கப்பட்டது.

|  |
| --- |
| *இந்தக் கட்டுரை இந்திய அரசு தொடர்பான கட்டுரைகளின் ஒரு பகுதி. இதை விரிவுபடுத்தி தமிழ் விக்கிப்பீடியாவிற்கு உதவி புரியுங்கள்*. |
**நிதிக்கூற்றுக்கள்** (**Financial statements**) எனப்படுவது வணிக நிறுவனமொன்றின் நிதியியல் நடவடிக்கைகளின் தன்மை,விளைவுகளை எடுத்தியம்புகின்ற ஒர் முறைசார் பதிவுகளை உள்ளடக்கிய அறிக்கையாகும்.இக் கூற்றுக்கள் நிறுவனத்தின் நிதிநிலமையின் தன்மை பற்றிய முக்கிய தகவலை வெளிப்படுத்துவதாக காணப்படும்.இந் நிதிக்கூற்றுக்கள் 4 வகைப்படும் அவையாவன:

1. **ஐந்தொகை** (Balance sheet) : நிதிக்கூற்று சமர்பிக்கப்பட்ட திகதியில் வணிக நிறுவனத்தின் சொத்துக்கள், பொறுப்புக்கள், உரிமையாளர் பங்கு என்பன பற்றிய தகவலினை தரும்.
2. **வருமானக் கூற்று** (Income statement) : அறிக்கை குறிப்பிடப்படும் காலப்பகுதியில் வணிக செயற்பாட்டின் மூலம் அடைந்த பெறுபேற்றினை பற்றிய தகவலினைத் தரும்.இலாப நட்டக் கணக்கு (Profit or loss statement) என்றும் இது குறிப்பிடப்படும்.
3. **காசுப்பாய்ச்சல் கூற்று** (Statement of cash flows) :அறிக்கை குறிப்பிடப்படும் காலப்பகுதியில் நிறுவன் மூதலீட்டு,நிதியியல்,வர்த்தக நடவடிக்கையின்போது இடப்பெற்ற காசின் உள்,வெளிபாய்ச்சல் பற்றிய தகவலினைத் தரும்.
4. **உரிமையாண்மை மாற்றக்கூற்று** (Statement of Changes in Equity) : அறிக்கை குறிப்பிடப்படும் காலப்பகுதியில் நிறுவனத்தின் மூலதனத்தில் ஏற்படும் மாற்றத்தினைப் பற்றிய தகவலினைத் தரும்.

வணிகத்தின் தன்மை,நாடுகள்,கண்க்கீட்டுக் கொள்ளைகள்,சட்ட தேவைகள் என்பனவற்றிக் அமைவாக நிதிக்கூற்றுக்களின் வடிவங்கள் மாறுபடலாம்.

நிதிக்கூற்றின் முக்கிய குறிக்கோள்
---------------------------------

வணிகத்தில் அக்கறையுடையோர் நிறுவனம் தொடர்பில் ஒர் தீர்மானத்தினை மேற்கொள்ள உதவுகின்ற வகையில் நிதியியல் உறுதித்தன்மை, செயற்பாடுகளின் விளைவுகள்,இலாபமீட்டும் தன்மை போன்ற தகவலினை வெளிப்படுத்தத்தக்கதாக இருப்பதே அதன் முக்கிய குறிக்கோளாகும். 
(The objective of financial statements is to provide information about the financial strength, performance and changes in financial position of an enterprise that is useful to a wide range of users in making economic decisions.)

இவ் நிதிக்கூற்றுக்கள் புரிந்து கொள்ளதக்கவகையிலும், பொருத்தப்பாடுள்ளதாகவும், ஒப்பிடக்கூடியதாகவும், உண்மையாகவும் நேரடியாக நிறுவன சொத்துகள் பொறுப்புகள் தொடர்பில் தகவலினை தரகூடியதாக அமைதல் வேண்டும்.

நிதிகூற்றுகளை உபயோகிப்போர்
--------------------------

**உள்வாரி பயனாளர்கள்** (Internal Users) :

1. உரிமையாளர்கள்.(owners)
2. முகாமையாளர்கள்
3. ஊழியர்கள்

**வெளிவாரி பயனாளர்கள்** (External Users):

1. முதலீட்டாளர்கள்
2. கடன் வழங்குவோர்
3. வங்கிகள்
4. போட்டி நிறுவனங்கள்
5. அரசாங்கம் (வரிக்காக)
6. நிறுவனத்துடன் வர்த்தக நடவடிக்கைகளில் ஈடுபட்டுள்ளோர்.

இவற்றையும் பார்க்க
------------------

* ஐந்தொகை (கணக்கியல்)
* காசுப்பாய்ச்சல் கூற்று
* பரீட்சை மீதி
* வருமானக் கூற்று
**வேப்பந்தட்டை வேதநாராணயப்பெருமாள் கோயில்** தமிழ்நாட்டில் பெரம்பலூர் மாவட்டம், வேப்பந்தட்டை என்னும் ஊரில் அமைந்துள்ள பெருமாள் கோயிலாகும்.

வரலாறு
------

இக்கோயில் பத்தொன்பதாம் நூற்றாண்டைச் சேர்ந்தது.[]

கோயில் அமைப்பு
--------------

இக்கோயிலில் வேதநாராணயப்பெருமாள், பத்மாவதி தாயார் சன்னதிகளும், விநாயகர், நவகிரகங்கள், சண்டிகேஸ்வரர், ஆஞ்சநேயர், தட்சிணாமூர்த்தி உபசன்னதிகளும் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

பூசைகள்
-------

இக்கோயிலில் வைகானசம் ஆகம முறைப்படி இரண்டு காலப் பூசைகள் நடக்கின்றன. மார்கழி மாதம் வைகுண்ட ஏகாதசி முக்கிய திருவிழாவாக நடைபெறுகிறது. மாசி மாதம் மாசி மகம் திருவிழாவாக நடைபெறுகிறது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
|  |
| --- |
|  |
| **இந்து சமய கருத்துருக்கள்** |
| பிரம்மம் |
| ஆன்மா |
| மாயை |
| கர்மா |
| ஆசை |
| துக்கம் |
| பிறவிச்சுழற்சி |
| மறுபிறவி |
| தர்மம் |
| அர்த்தம் |
| மோட்சம், வீடுபேறு |
| அவதாரக் கோட்பாடு |
| லீலை |
| நரகம் |
| சொர்க்கம் |
| மந்திரம் |
| தாந்திரீகம் |
| தவம் |
| **இந்து சமய சடங்குகள்** |
| பூசை |
| யாகம் |
| பலி கொடுத்தல் |
| அர்ச்சனை |
| ஓதுதல் |
| விரதம் |
| தியானம் |
| தவம் |
| செபம் |
| * பா
* உ
* தொ
 |

**அத்வைத அனுபவம்** எனப்படுவது உபநிடத கால முனிவர்களின் அனுபவ வார்த்தைகளான அஹம் பிரம்மாஸ்மி (நான் பிரம்மாக இருக்கிறேன்), தத்துவமசி (அது நீயாக இருக்கிறாய்), **அயமாத்மா பிரம்மம்**, (இந்த ஆன்மா பிரம்மம்), போன்ற வேதாந்த மகாவாக்கியங்கள் காட்டுகின்ற உண்மை. 

இவை ஆன்மீக வாழ்வின் உச்சநிலை அனுபவங்கள். இந்த அனுபவ நிலையில் தனிமனிதன், பிரபஞ்சம், அறிபவன் - அறிவு - அறியப்படும் பொருள் - அனுபவிப்பவன் - அனுபவம் - அனுபவப் பொருள் போன்ற வேறுபாடுகள் மறைந்து, ஆத்ம ஞானத்தால் ஜீவாத்மாவும் பரமாத்மாவும் ஒன்றே என்ற ஐக்கிய ஞானம் (அறிவு) உண்டாகிறது.

இது அனுபவத்திற்கு மட்டுமே உரியது, இந்த நிலை பற்றியே, ‘வாக்கையும் மனதையும் கடந்த நிலை’ என்று உபநிடதங்கள் கூறுகிறது. இந்த அத்வைத அனுபவத்தை வாக்கால் விளக்க இயலாது. அத்வைத அனுபவ நிலை பற்றி விளக்குவதற்கான எந்த முயற்சியும் வீண் முயற்சி என்பதை உபநிடதங்கள் அறுதியிட்டு உறுதியாக கூறுகின்றன. எனவே அத்வைத அனுபவம் தத்துவ விளக்கங்களுக்கு உரியது அல்ல.

கருவி நூல்
----------

* சாந்தோக்கிய உபநிஷதம் (நூல்), பக்கம் 719- அத்வைதம் ஓர் குறிப்பு.
* அத்வைத அறிமுகம்

வெளி இணைப்புகள்
---------------

* வேதாந்த சாரம்: சொற்பொழிவை தமிழில் கேட்க
[*தொடர்பிழந்த இணைப்பு*]

இவற்றையும் காண்க
----------------

* அத்துவிதம்
இந்தியாவின் மேற்கு வங்காளத்தை சேர்ந்த **அத்ரி கர்**, இந்திய குடிமைப் பணிகளுக்கான தேர்வு விண்ணப்பத்தில் ஆண் மற்றும் பெண் என்பது மட்டுமே இருந்ததை நீண்ட சட்டப்போராட்டத்தின் மூலமாக மாற்றி திருநங்கை என்ற பாலினத்தையும் சேர்க்கச் செய்ததோடு, முதன்முதலாக அத்தேர்வில் அம்மாநிலத்தில் திருநங்கையாகவே பங்குகொண்டவர் ஆவார்.

ஆரம்ப கால வாழ்க்கை
------------------

அத்ரி, மேற்கு வங்காளத்தின் ஹூக்ளி மாவட்டத்தில் உள்ள திரிபேனியில் தனது குடும்பத்துடன் வசித்து வருகிறார். ஆண்தன்மையுடன் பிறந்த இவர், பள்ளி பருவத்திலேயே பாலினம் மாறி, பெண்ணாக உணரத்தொடங்கினார். இவரது ஆங்கில ஹானர்ஸ் பட்டப்படிப்பை கல்கத்தா பல்கலைக்கழகத்தில் பெண் பாலினமாக முடித்த பின்னர், முதுகலை பட்டப்படிப்புக்காக பர்தாமான் பல்கலைக்கழகத்தில் சிறப்பு அனுமதி பெற்று முடித்துள்ளார். தொடர்ந்து குந்திகாட்டில் உள்ள ஆரம்ப பள்ளியில் ஆசிரியராக பணியாற்றியுள்ளார்.  அத்ரி,  பிரதாதி பந்திபாத்யாய் கல்வி நிறுவனத்தில் மாணவராக பயிலும்போது பேச்சுப்போட்டிகளில் கலந்துகொண்ட அத்ரி, பல்வேறு நாவல்களைப் படிப்பதிலும் ஈடுபாடு கொண்டிருந்தார்

சட்டப் போராட்டம்
----------------

2011 ஆம் ஆண்டு ஆசிரியர் கல்வியில் இளங்கலைப் படிப்பை (B.Ed)  முடித்த அத்ரி, அரசாங்க வேலைக்கு விண்ணப்பிக்க வலைதளங்களில் முயற்சித்த போது பாலினமாக ஆண் அல்லது பெண் என்ற பிரிவுகள் மட்டுமே இருந்ததை கல்வித் துறையிடம் முதன்முதலாக எழுப்பியுள்ளார். பெண் என விண்ணப்பித்து தேர்வெழுதும்படியும், அதைப் பின்பற்றியே பணியமர்த்தும் முறைகளும் அமையும் என வங்காளக் கல்வித்துறை அதற்குப் பதிலளித்தது,

இதற்கிடையில், அத்ரி மேற்கு வங்க பணியாளர்கள் தேர்வில் தேர்ச்சி பெற விரும்பி ஆர் ஐ சி ஈ என்ற பயிற்சி மையத்தில் சேர்ந்து ஒன்றரை ஆண்டுகள் பயிற்சி பெற்றார். ஆனால் 2016 ஆம் ஆண்டு அந்த தேர்வுக்கான படிவத்தை நிரப்ப முயற்சித்தபோது, பாலின பத்தியில் ஆண் அல்லது பெண் என இரண்டு விருப்பங்கள் மட்டுமே இருப்பதைக் கண்டு அதிர்ச்சியடைந்த இவர், இம்முறை இந்திய உச்ச நீதிமன்றத்தில் முறையிட்டு வெற்றி பெற்று தேர்வில் பங்கெடுத்துள்ளார்..

மேற்கோள்கள்
-----------

1. ↑  "Transgender to Write UPSC Exam in Bengal for the First Time" (in en-US). *The Better India*. 2018-03-03. .
2. ↑  "Atri Kar vs The Union Of India & Ors on 16 March, 2017". *indiankanoon.org*. 2018-04-21 அன்று பார்க்கப்பட்டது.
3. ↑  "Bengal's Atri Kar, First Transgender to take UPSC exam in 'other' category". *www.shethepeople.tv* (ஆங்கிலம்). 2018-03-03. 2018-04-21 அன்று பார்க்கப்பட்டது.
4. ↑ . 2017-01-20.
Waterfall in மத்தியப் பிரதேசம், இந்தியாவார்ப்புரு:SHORTDESC:Waterfall in மத்தியப் பிரதேசம், இந்தியா
**பாகுதி அருவி** (Bahuti Falls) என்பது இந்தியாவின் மத்தியப் பிரதேச மாநிலத்தில் ரேவா மாவட்டத்தில் உள்ள ஒரு அருவியாகும்.

அருவி
-----

பாகுதி மத்தியப் பிரதேசத்தில் உள்ள ஒரு அருவியாகும். இந்த அருவியானது நிகாய் அல்லது ஓடா என அழைக்கப்படும் கிளை நதியொன்றின் மீது அமைந்துள்ளது. மாவ்கஞ்ச் பள்ளத்தாக்கின் விளிம்பினை நோக்கி பேலான் ஆற்றுடன் கலக்க இருக்கும் பகுதிக்கருகில் இது அமைந்துள்ளது. பேலான் ஆறு என்பது தமசா ஆற்றின் கிளை நதியாகும். இதன் உயரம் 198 மீட்டர் (650 அடி) ஆகும். 

பாகுதி அருவியானது ஆற்றின் புத்துயிர்ப்பு பெறும் முறிவுத்தானத்திற்கு ஒரு எடுத்துக்காட்டு ஆகும். இது புத்துயிர்ப்பு பெறும் நதியின் நீளவாக்குச் சரிவினில் ஏற்படும் இடைவெளிகளைக் குறிக்கிறது. தன் போக்கில் ஏற்படும் முறிவுச் சாய்வு நீர் செங்குத்தாக விழும் ஒரு அருவியை உருவாக்க அனுமதிக்கிறது.

காணப்படும் தாவரங்கள் மற்றும் விலங்கினங்கள்
------------------------------------------

ரேவாவானது சற்றேறக்குறைய ஒரு மேட்டுநில நிலவமைப்பைப் பெற்றுள்ளது. பாகுதி பிரபாத் இந்த மேட்டு நிலத்தின் வடகிழக்கு மூலையில் அமைந்துள்ளது. இப்பகுதியில் காணப்படும் விலங்கின வகைகள் கழுதைப்புலி, நீலான், குள்ள நரி, இந்திய உடும்பு, பனங்காடை, இந்திய சாம்பல் இருவாச்சி, வண்ணாத்திக்குருவி போன்றவை ஆகும்.

மேற்கோள்கள்
-----------

1. ↑  "Bahuti Waterfall". Travelomy. 2012-03-25 அன்று மூலம் பரணிடப்பட்டது. 2011-06-16 அன்று பார்க்கப்பட்டது.
2. ↑  "Chitrakoot". MP Tourism. 26 September 2010 அன்று மூலம் பரணிடப்பட்டது. 2010-07-01 அன்று பார்க்கப்பட்டது.
3. ↑  K. Bharatdwaj (2006). *Physical Geography: Hydrosphere*. பன்னாட்டுத் தரப்புத்தக எண்:9788183561679.. பார்த்த நாள்: 2010-07-11.
4. ↑  Sharma, Shri Kamal (2000). *Spatial framework and economic development: a geographical perspective*. பன்னாட்டுத் தரப்புத்தக எண்:9788172111113.. பார்த்த நாள்: 2010-07-02.
5. ↑  K. Bharatdwaj (2006). *Physical Geography: Hydrosphere*. பன்னாட்டுத் தரப்புத்தக எண்:9788183561679.. பார்த்த நாள்: 2010-06-28.
6. ↑  A.Z.Bukhari (2005). *Encyclopedia of nature of geography*. பன்னாட்டுத் தரப்புத்தக எண்:9788126124435.. பார்த்த நாள்: 2010-07-11. 
[*தொடர்பிழந்த இணைப்பு*]
தேசிய அறிவியல் மற்றும் தொழில்நுட்ப அருங்காட்சியகம், லாகூர்
**தேசிய அறிவியல் மற்றும் தொழில்நுட்ப அருங்காட்சியகம், லாகூர்** (*National Museum of Science and Technology, Lahore*) பாக்கித்தான் லாகூர் நகரில் உள்ளது. அருங்காட்சியகம், 1965 ஆம் ஆண்டு லாகூரில் நிறுவப்பட்டது. ஓர் இலாப நோக்கற்ற, சமூக சேவையில் ஈடுபடும் நிரந்தர நிறுவனமாக செயல்படுகிறது. பொதுமக்கள் பார்வையிட அருங்காட்சியகம் திறந்திருக்கும். மனிதகுலத்தின் உறுதியான மற்றும் அருவமான பாரம்பரியத்தையும் அதன் சுற்றுச்சூழலையும் பொதுமக்களின் கல்வி நோக்கத்திற்காக வெளிப்படுத்துகிறது. 

1965 ஆம் ஆண்டு நிறுவப்பட்டதிலிருந்து, தேசிய அறிவியல் மற்றும் தொழில்நுட்ப அருங்காட்சியகம் பாக்கித்தானின் ஒரே தேசிய அளவிலான அறிவியல் மற்றும் தொழில்நுட்ப அருங்காட்சியகமாக செயல்பட்டு வருகிறது. ஆரம்பத்தில் இது பொறியியல் மற்றும் தொழில்நுட்ப பல்கலைக்கழக மாணவர்களுக்கு மட்டுமே பயன்பட்டது. பின்னர் 1976 ஆண்டு முதல் பொதுமக்களுக்கும் திறக்கப்பட்டது. பொதுமக்களுக்கு சேவை செய்யும் உணர்வில், இந்த அருங்காட்சியகம் அறிவியல் மற்றும் தொழில்நுட்ப அருங்காட்சியகமாக அதன் செயல்பாடுகளை தொடர்ந்து மேம்படுத்தி கொண்டே வருகிறது. கண்காட்சிகள் மற்றும் அதன் காட்சியகங்கள் விரிவாக்கத்தின் நான்கு கட்டங்களைக் கடந்து சென்றுள்ளன. 2011 ஆம் ஆண்டு பாக்கித்தான் அரசியலமைப்பின் 18 ஆவது திருத்தத்தை அடுத்து அருங்காட்சியகம் பஞ்சாப், அறிவியல் மற்றும் கல்வித் துறையுடன் இணைக்கப்பட்ட ஒரு துறையாக மாறியது. 2011 ஆம் ஆண்டு நிலவரப்படி அருங்காட்சியகத்தை கிட்டத்தட்ட 100,000 பார்வையாளர்கள் வருகை தந்திருந்தனர்.

மாணவர்களிடையே அறிவியல் விழிப்புணர்வு
------------------------------------

அறிவியல் விழிப்புணர்வு மாணவர்களிடையே ஆராய்ச்சி, விசாரணை மற்றும் புதிய சிந்தனைகளை உருவாக்க வழிவகுக்கிறது. எப்போதாவது சில ஆரோக்கியமான போட்டிகள் மாணவர்களுக்கு அருங்காட்சியகத்தில் ஏற்பாடு செய்யப்படுகின்றன. ஆண்டுதோறும் கட்டுரை எழுதுதல், அறிவியல் வினாடி-வினா மற்றும் அறிவியல் கண்டுபிடிப்பு போன்ற போட்டிகளும் நடத்தப்படுகின்றன.

அருங்காட்சியக அமைவிடம்
----------------------

இந்த அறிவியல் மற்றும் தொழில்நுட்ப அருங்காட்சியகம் பெருந் தட சாலையில் , லாகூரில் உள்ள பொறியியல் மற்றும் தொழில்நுட்ப பல்கலைக்கழகத்திற்கு அருகில் அமைந்துள்ளது.

மேற்கோள்கள்
-----------

1. 1 2 3  Sara Faruqi (3 October 2012). "Through the Lahore Science Museum". *Dawn (newspaper)*.. பார்த்த நாள்: 2 May 2020.
2. ↑  Mansoor Malik (25 November 2013). "Modelling students on scientific plane". *Dawn (newspaper)*.. பார்த்த நாள்: 2 May 2020.
3. ↑  Exhibition (four-day exhibition at the museum) Dawn (newspaper), Published 25 October 2001, Retrieved 2 May 2020

புற இணைப்புகள்
--------------

* அதிகாரப்பூர்வ இணையதளம்
**தேசிய ஆயுர்வேத நிறுவனம்** (*National Institute of Ayurveda*) என்பது இந்தியாவில் ஆயுர்வேத துறையில் கற்பித்தல், மருத்துவப் பயிற்சி, ஆராய்ச்சி மற்றும் தரமான நோயாளி பராமரிப்பு சேவைகளை வழங்கும் *புதிய* பிரிவின் கீழ் தோன்றிய பல்கலைக்கழகமாகக் கருதப்படும் நிறுவனம் ஆகும்.

இந்த நிறுவனம் 1976ஆம் ஆண்டு செய்ப்பூரில் ஒரு தன்னாட்சி நிறுவனமாக நிறுவப்பட்டது. 13 நவம்பர் 2020 அன்று டி-நோவோ பிரிவின் கீழ் பாரதப் பிரதமர் நரேந்திர மோதியால் பல்கலைக்கழகமாக அறிவிக்கப்பட்டது. 1976-ல் நிறுவப்பட்ட இந்நிறுவனம் 2020ஆம் ஆண்டில் அமித் துவாவின் வழிகாட்டுதலின் கீழ், ஆவணங்கள் தொகுக்கப்பட்டு, பல்கலைக்கழக மானியக் குழு சட்டத்தின் 3வது பிரிவின் கீழ் அங்கீகரிக்கப்பட்டு, பயிற்சி மற்றும் ஆராய்ச்சிக்காக நாடு முழுவதும் நிறுவப்பட்ட ஒன்பது தேசிய நிறுவனங்களில் ஒன்றாக மாறியது. இந்திய அரசாங்கத்தின் ஆயுஷ் அமைச்சகத்தால் நிர்வகிக்கப்படும் இந்த நிறுவனம் இளநிலை ஆயுர்வேத மருத்துவ பட்டம், முதுநிலை ஆயுர்வேதம்) மற்றும் முனைவர் பட்டம் (ஆயுர்வேதம்) 14 சிறப்புப் பிரிவுகளில் வழங்குகிறது. இந்த நிறுவனம் 1946 ஆம் ஆண்டில் ராஜஸ்தான் அரசால் அரசாங்க ஆயுர்வேதக் கல்லூரியாக நிறுவப்பட்டது. பின்னர் இது 1976 ஆம் ஆண்டில் தேசிய ஆயுர்வேத நிறுவனமாக மாற்றப்பட்டு இந்திய அரசாங்கத்தால் நிர்வகிக்கப்படுகிறது.

மேலும் பார்க்கவும்
------------------

* பஞ்சகர்மா தேசிய ஆராய்ச்சி நிறுவனம்
* அகில இந்திய ஆயுர்வேத நிறுவனம், டெல்லி

மேற்கோள்கள்
-----------

1. 1 2 3 4  "NIRF 2020" (PDF). National Institute of Ayurveda.
2. ↑  "National Institute of Ayurveda (NIA) Jaipur". Department of AYUSH, Govt. of India. 2012-12-14 அன்று மூலம் பரணிடப்பட்டது.
3. ↑  "NATIONAL INSTITUTE OF AYURVEDA". *www.nia.nic.in*. 2021-04-14 அன்று பார்க்கப்பட்டது.
4. ↑  "AYUSH: National Institutes". Government of India portal.
5. ↑  History, Aims and Objectives NIA website.
**தேசிய ஆசிரியர்கள் அறிவியல் மாநாடு** அறிவியல் கற்பிக்கும் பணியில் இருப்போர்க்கு அறிவியல் கல்வி மற்றும் கற்பித்தல் குறித்த அவர்களின் அறிவை, திறமையை புதுப்பித்துக்கொள்ளும் பொருட்டும் அவர்களது ஆற்றலை வெளிப்படுத்த களம் அமைத்துக் கொடுக்கும் பொருட்டும் கடந்த 2003ஆம் ஆண்டு முதல் மத்திய அரசின் அறிவியல் & தொழில்நுட்பத்துறை, தேசிய தகவல் தொழில்நுட்ப பரிமாற்றக்குழு ஆகிய அமைப்புகளால் தேசிய ஆசிரியர்கள் அறிவியல் மாநாடு இரண்டு ஆண்டுகளுக்கு ஒருமுறை நடத்தப்பட்டு வருகிறது. தமிழ்நாடு அறிவியல் இயக்கமும் புதுச்சேரியில் புதுவை அறிவியல் இயக்கம் இந்நிகழ்வை மாநில அளவில் ஒருங்கிணைத்து வருகிறன்றன.

மாநாட்டின் நோக்கம்
------------------

அறிவியல் கற்பித்தலில் ஈடுபட்டிருக்கும் ஆசிரியர்களின் விமர்சனப்பூர்வமான கருத்துகளை வெளிக்கொண்டுவருதல், அதே நேரத்தில் அவர்களை உள்ளூர் அளவிலும் தேசிய அளவிலுமாக அத்துறையில் நிபுணத்துவம் பெறச்செய்தல். 

அறிவியல் கோட்பாடுகளை, விதிமுறைகளை விளக்க ஆசிரியர்கள் சுயமாகக் கண்டுபிடித்து பயன்படுத்தும் அவர்களது வகுப்பறை சார்ந்து பயன்படுத்தும் புதிய வழிமுறைகளையும் எளிய, குறைந்த செலவிலான அல்லது செலவற்ற கற்றல் கற்பித்தல் கருவிகளையும் வெளிக்கொண்டு வருதல், ஊக்குவித்தல்.

அறிவியல், தொழில்நுட்பத்துறையில் ஆய்வுகளை ஊக்குவித்தல்
-----------------------------------------------------

நடைமுறைப் படுத்தப்படுகின்ற புதிய பொருளாதாரக் கொள்கைகளான தனியார்மயமாக்கல், உலகமயமாக்கல் சூழலில் அறிவியல்பூர்வமான கல்வியில் விளைவுகள் குறித்த ஒரு பரந்த, விரிந்த கருத்துப்பரிமாற்றத்தினை உருவாக்குதல், அதன் மூலமாக தரமான கல்வியை மக்களுக்கு வழங்குதல். 

நடைமுறையில் இருக்கின்ற கல்வி அமைப்பிற்கு அப்பால் நாட்டின் தன்னிறைவான வளர்ச்சிக்கு உதவுகின்ற புதிய கல்விக்கோட்பாடுகளைக் கண்டறிவதற்கான ஆய்வுகளை ஊக்குவித்தல் ஆகியவை இம்மாநாட்டின் நோக்கங்களாக உள்ளன.

மாநாட்டில் பங்கேற்கக் கூடியவர்கள்
---------------------------------

துவக்க, நடுநிலைப்பள்ளி, உயர்நிலைப்பள்ளி மற்றும் மேல்நிலைப்பள்ளி ஆசிரியர்கள், தொழிற்கல்வி ஆசிரியர்கள், மாவட்ட ஆசிரியர் கல்வி பயிற்சி நிறுவன விரிவுரையாளர்கள், அனைவரும் கல்வி இயக்க ஆசிரியர் பயிற்றுநர்கள், பல்கலைக்கழகம் மற்றும் கல்லூரிகளில் பணிபுரியும் பேராசிரியர்கள், விஞ்ஞானிகள் மற்றும் தமிழ்நாடு அறிவியல் இயக்கம் போன்ற அறிவியல் பரப்பும் பணிகளை மேற்கொள்கின்ற அமைப்புகளின் செயல்பாட்டாளர்களும் பங்கேற்கலாம்.

மேற்கோள்கள்
-----------

1. ↑  National Teacher Science Congress பரணிடப்பட்டது 2014-08-23 at the வந்தவழி இயந்திரம்
தேசாந்திரித் தட்டான் (Pantala flavescens) என்பது ஒரு வகை தட்டாம்பூச்சி ஆகும். தட்டான் பூச்சிகளில் Libellulidae என்னும் குடும்பத்தைச் சேர்ந்தத, இது 1798 ஆம் ஆண்டு பேப்ரிசியஸ் என்பவரால் முதன்முதலில் கண்டுபிடிக்கப்பட்டு விவரிக்கப்பட்டது. இது மிகவும் பரவலாகக் காணப்படும் தட்டாம்பூச்சி ஆகும். தேசாந்திரித் தட்டான்கள் வலசை போகும் பண்பு கொண்டவை. பூச்சியினங்களிலேயே நீண்ட தொலைவுக்கு வலசைபோவது இந்தத் தட்டான்கள்தான் என்று அண்மையில் கண்டுபிடிக்கப்பட்டுள்ளது.

காற்று அலைகளின் உதவிகொண்டு, இந்தியாவிலிருந்து ஆப்பிரிக்காவுக்கு, ஆப்பிரிக்காவிலிருந்து இந்தியாவுக்கு என்று இந்த வகைத் தட்டான்கள் வலசைச் சுழற்சியைப் பின்பற்றுகின்றன. இந்தக் கண்டுபிடிப்பை நிகழ்த்தியவர் சார்லஸ் ஆண்டர்சன் என்னும் கடலுயிர் ஆராய்ச்சியாளர். நான்கு தலைமுறைத் தட்டான்கள், மொத்தமாக 16 ஆயிரம் கிலோ மீட்டர் பயணிக்கின்றன என்கிறார் ஆண்டர்சன்.

மேற்கோள்கள்
-----------

1. ↑  Steinmann, Henrik (1997). *World Catalogue of Odonata, Band II (Anisoptera)*. Berlin/New York: de Gruyter. பக். 542f. பன்னாட்டுத் தரப்புத்தக எண்:3-11-014934-6.
2. ↑  William Tutt, James (1997). *The Entomologist's Record and Journal of Variation (in German)*. London: Charles Phipps.. பக். 213.
3. ↑  "பார்வையால் பிடித்து மகிழ்வோம் தட்டான்களை!". தி இந்து (தமிழ்). 4 சூன் 2016. 4 சூன் 2016 அன்று பார்க்கப்பட்டது.
**நந்தீசுரர் பூசா விதி** (நந்தீஸ்வரர் பூஜா விதி) என்னும் நூல் நந்தீசுரர் என்னும் சித்தரால் இயற்றப்பட்டது.    

இந்த நூலில் மொத்தம் 12 பாடல்கள் மட்டுமே உள்ளன.  

இதில் முதல் ஆறு பாடல்கள் ஓம்ஸ்ரீ கங்கு,  சங்வங்மங் சரவணாய  நம சிவய கிம் ஆம்,  முதலான மந்திரம் பற்றிய செய்திகளைக் கூறுகிறது.  

மூச்சை வெளி விடுதலை ரேசகம் என்றும்,  மூச்சை உள் இழுத்தலைப் பூரகம் என்றும்,  மூச்சை உள் நிறுத்தலைக் கும்பகம் என்றும்,  குறிப்பிட்டு ரேசகத்தில் ‘ஆம்’ என்றும், பூரகத்தில் ‘இம்’ என்றும், கும்பகத்தில் ‘உம்’ என்றும் வாய் மூக்குகளில் ஒலி உண்டாக்க வேண்டும் என்று குறிப்பிடுகிறது.   

சந்திர பூசைக்கு ‘யங் நங்’ என்று மந்திரம் சொல்ல வேண்டும் என்கிறது

பாடல் எடுத்துக்காட்டு
---------------------

|  |  |
| --- | --- |
| Search Wikisource | விக்கிமூலத்தில் பின்வரும் தலைப்பிலான எழுத்தாக்கம் உள்ளது:
**நந்தீசுரர் பூசா விதி** |

பாரப்பா சனி பூசை சொல்லக் கேளு

பண்பான வங்கென்றும் சங்கென்றும் தான்
நாரப்பா மேருவிலே குந்திக் கொண்டு 

நலமாகத் தோத்தரித்துப் பூசைசெய்நீ
வாரப்பா தூப நைவேத்யத் தோடு 

வளமாகத் தோத்தரித்துப் பானம் செய்து
ஆரப்பா வேணவரம் கேட்டுக் கொண்டே 

அப்பனே அட்சணத்தில் ஈவார் காணே

மேற்கோள்
--------

1. ↑  சித்தர் பாடல்கள் பதிப்பாசிரியர் அரு.இராமநாதன் பிரேமா பிரசுரம், 23 ஆற்காடு ரோடு, சென்னை 24 வெளியீடு, இரண்டு பாகம், மொத்தம் 686 பக்கம், ஐந்தாம் பதிப்பு 1986 - பக்கம் 323
2. ↑  பாடல் 1
3. ↑  பாடல் 2
4. ↑  பாடல் 3
5. ↑  பாடல் 7
6. ↑  பாடல் 8
7. ↑  பாடல் 9
8. ↑  பாடல் 11
9. ↑  பாடல் 12
**மாதவபெட்டி சத்யம்** ( Madhavapeddi Satyam ) (11 மார்ச் 1922 - 18 டிசம்பர் 2000) ஒரு இந்திய பாடகரும் மேடை நடிகரும் ஆவார். முக்கியமாக தெலுங்குத் திரைப்படங்களில் பணியாற்றினார். 1946 ஆம் ஆண்டில் இயக்குநர் ஒய். வி. ராவின் தமிழ் - இந்தி இருமொழித் திரைப்படமான "ராமதாஸி"ல் கபீர் வேடத்தில் நடித்து பாடகர்-நடிகராக படங்களில் நுழைந்தார். இருப்பினும், இவர் தனது தனித்துவமான குரலால் பின்னணிப் பாடகராக மிகவும் பிரபலமானார். அவரது குரல் எஸ். வி. ரங்கராவ், இரேலங்கி, இரமண ரெட்டி போன்ற கலைஞர்களுக்கு மிகவும் பொருத்தமாக இருந்தது. அக்கினேனி நாகேஸ்வர ராவ், என். டி. ராமராவ், ஜக்கையா, பத்மநாபம் போன்றவர்களுக்காகவும் இவர் பாடியுள்ளார். ஐம்பதாண்டு கால தனது தொழில் வாழ்க்கையில் இவர் எஸ்.வி.ரங்கராவின் மாயா பஜார் திரைப்படத்திலிருந்து "விவாஹ போஜனமு" மற்றும் இரமண ரெட்டியின் *குலகோத்ராலு* திரைப்படத்திலிருந்து "அய்யய்யோ ஜோப்புலோ டப்புலு போயனே" போன்ற பிரபலமான பாடல்களைப் பாடியுள்ளார். தெலுங்கு, தமிழ், கன்னடம், மலையாளம், இந்தி, சிங்களம் உட்பட கிட்டத்தட்ட அனைத்து இந்திய மொழிகளிலும் 7,000 பாடல்களைப் பாடியுள்ளார்.

சுயசரிதை
--------

மாதவபெட்டி சத்யம் 1922 ஆம் ஆண்டு மார்ச் 11 ஆம் தேதி ஆந்திராவின் பொன்னூரில் உள்ள பாபட்லாவில் பிறந்தார். இவரது பெற்றோர் மாதவபெட்டி இலட்சுமி நரசையா மற்றும் சுந்தரம்மா. சிறுவயதிலிருந்தே இவர் நாடகங்களில் பாடுவதற்கும் நடிப்பதற்கும் திறமையைக் காட்டினார். இவரது தந்தை வழி மாதவபெட்டி வெங்கட்ராமையா, நன்கு அறியப்பட்ட நாடகக் கலைஞராவார். இவர் நாடகத்தில் வெவ்வேறு வேடங்களில் சித்தரிக்கத் தொடங்கினார். அவற்றில் ஒன்று "சலோ டெல்லி" என்ற ஒரு சமூக நாடகம், அதில் இவரது பாடல், நடிப்பு மற்றும் இசைத் திறன் முதன்முறையாக சென்னையில் வெளிபட்டது. 1946 ஆம் ஆண்டில் இயக்குனர்-தயாரிப்பாளர் ஒய்.வி.ராவ் அவர்களால் கண்டுபிடிக்கப்பட்ட சத்யம், அவரது திரைப்படமான *ராமதாஸில்* கபீராக நடிக்கவும், சி.ஆர்.சுப்பராமனின் இசை மேற்பார்வையில் தமிழ் மற்றும் இந்தி மொழிகளில் இந்த இருமொழி படத்தில் மூன்று பாடல்களைப் பாடவும் வாய்ப்பு கிடைத்தது.

1949ஆம் ஆண்டில் தெலுங்கு திரையுலகில் நுழைந்த உடனேயே லைலா மஜ்னு படத்திற்காக கண்டசாலாடன் சேர்ந்து "மனசு காதா குடா தோடை ..." தனது முதல் தெலுங்கு பாடலை பாடினார்.

இறப்பு
------

இவர் தனது 78 வயதில் 2000 டிசம்பர் 18 அன்று சென்னையில் இறந்தார்.

மாதவபெட்டி சத்யம் விருது
------------------------

குச்சிபுடி நிபுணரான மாதவபெட்டி சத்யமின் மகன், மாதவபெட்டி மூர்த்தி, தனது பெற்றோரின் நினைவாக தெலுங்குத் திரைப்படத் துறையில் சிறப்பாக பணியாற்றும் கலைஞர்களுக்கு 'மாதவபெட்டி சத்யம்' விருதையும் 'மாதவபெட்டி பிரபாவதி' விருதையும் வங்கி வருகிறார்..இந்த விருதைப் பெற்ற சில திரைப்பப்ட பிரபலங்கள் பின்வருமாறு:

* ம. சு. விசுவநாதன்
* பி. பி. ஸ்ரீனிவாஸ்

வெளி இணைப்புகள்
---------------

* ஐ.எம்.டி.பி இணையத்தளத்தில் மாதவபெட்டி சத்யம்

| ஆளுமைக் கட்டுப்பாடு இதை விக்கித்தரவில் தொகுக்கவும் |
| --- |
| கலைஞர் | 
* MusicBrainz

 |
| மற்றவை | 
* Europeana

 |



1. ↑
வரலாற்று மீட்டுருவாக்கக் கோட்பாடு என்பது நாட்டுப்புற ஆய்வியல் கோட்பாடுகளுள் ஒன்றாகும். ஆதாரம் கிடைக்காத ஒரு கால கட்டத்தின் வரலாற்றை நாட்டுப்புறச் சான்றுகளைக் கொண்டு உருவாக்குவதற்கு வரலாற்று மீட்டுருவாக்கக் கோட்பாடு என்று பெயர். 19ஆம் நூற்றாண்டில் ஜேக்கப் கீரிமின் இக்கொள்கை நாட்டுப்புறவியல் அறிஞர்களைக் பெரிதும் கவர்ந்தது. ஆனால், டார்வினின் பரிணாமக் கொள்கை வெளிவந்தவுட னே இக்கொள்கைக்கு அவ்வளவு மதிப்பில்லை என்றே கூறலாம். ஜார்ஜ் லாரன்ஸ் கொம்மே அவர்கள் ஆய்வு செய்து 'நாட்டுப்புறவியல் ஓரு வரலாற்று அறிவியல்' எனப் பல தொகுதிகள் வெளியிட்டார்.நாட்டுப்புற வழக்காற்றில் ஆரியர் பழக்கங்களையும் ஆரியருக்கு முந்திய பழக்கங்களையும் அவர் பிரித்தறிந்தார். மரபுவழி வரலாற்றுச் செய்திகளில் அந்த அளவிற்கு வரலாற்று உண்மைகள் பொதிந்துள்ளன ராக்லன், இராபார்ட்லூயி போன்றோர் வரலாற்று மரபுச் செய்திகளைப் புராணக் கதைகள் என ஒதுக்கிவிட்டனர்.ஹெக்டர் நோரா சாட்சிக் போன்றவர்கள் நாட்டுப்புற இலக்கியங்களில் வரலாற்றுச் செய்திகள் இருப்பதைக் கண்டனர்.இராமப்பையன் அம்மானை தேசிங்கு ராசன் கதை காட்சிக்கு சண்டை போன்ற வரலாற்றுக் கதைப்பாடல்கள் வரலாற்றை அறியப் பெரிதும் துணைபுரிகின்றன..இராமப்பையன் அம்மானை கதைப்படி நாயக்கர் வரலாற்றுடன் ஒப்பிட்டு வரலாற்றுச் செய்திகளைக் காணலாம்.
**முதுகெலும்புள்ள உயிாிகளுக்கான அருங்காட்சியகம்** (*Museum of Vertebrate Zoology*) பெர்க்லி கலிஃபோர்னியா பல்கலைகழகத்திலுள்ள இயற்கை வரலாற்று அருங்காட்சியகமாகும். 1908 ஆம் ஆண்டில் தொல்பொருள் அறிஞர் அன்னி மாண்டேக் அலெக்சாண்டரால் இந்த அருங்காட்சியகம் நிறுவப்பட்டது. அலெக்சாந்தர், உயிரியலாளர் ஜோசப் கிரின்னலை அருங்காட்சியக இயக்குனராகப் பரிந்துரைததார். ஜோசப் கிரின்னல் 1939 இல் இறக்கும்வரை அப்பொறுப்பில் இருந்தார். 

அமெரிக்க ஐக்கிய நாடுகளின் பிற முக்கிய இயற்கை வரலாற்று அருங்காட்சியகங்களுடன் ஒப்பிடுகையில், மேற்குக் கடற்கரைப் பகுதியில் முதுகெலும்பு உயிரியல் மற்றும் பரிணாம வளர்ச்சி பற்றிய ஆய்வுக்கு இந்த அருங்காட்சியகம் மிக முக்கியமாகவும் அதிகாரம் மையமாகவும் மாறியது. இது பாலூட்டிகள், பறவைகள், நீர் ஊற்றுக்கள் மற்றும் ஊர்வனவற்றின் மிகப்பெரிய ஆராய்ச்சி மையங்களுல் ஒன்றாகும்,  இந்த அருங்காட்சியகம், யூ. சி. பெர்க்லி வளாகத்தில், பள்ளத்தாக்கு உயிரி அறிவியல் கட்டிடத்தின், 3 வது மாடியில் 3101 ஆம் அறையில் அமைந்துள்ளது.

மேற்கோள்கள்
-----------

1. ↑  Museum of Vertebrate Zoology - History.
2. ↑  Museusm of Vertebrate Zoology - Collections.
3. ↑  "Science Today, radio program of University of California". 2013-12-04 அன்று மூலம் பரணிடப்பட்டது. 2017-06-29 அன்று பார்க்கப்பட்டது.

வெளி இணைப்புகள்
---------------

* Museum of Vertebrate Zoology main page. Accessed Feb 5 2010
* UC Berkeley Interactive Map பரணிடப்பட்டது 2011-09-16 at the வந்தவழி இயந்திரம் - Museum is in Valley Life Sciences Building (3rd floor)
| விசயநகரப் பேரரசு |
| --- |
| 

|  |
| --- |
| **சங்கம மரபு** |
| அரிகர ராயன் I | 1336-1356 |
| புக்க ராயன் | 1356-1377 |
| அரிகர ராயன் II | 1377-1404 |
| விருபாட்ச ராயன் | 1404-1405 |
| புக்க ராயன் II | 1405-1406 |
| தேவ ராயன் I | 1406-1422 |
| ராமச்சந்திர ராயன் | 1422 |
| வீரவிஜய புக்கா ராயன் | 1422-1424 |
| தேவ ராயன் II | 1424-1446 |
| மல்லிகார்ஜுன ராயன் | 1446-1465 |
| விருபாட்ச ராயன் II | 1465-1485 |
| பிரவுட ராயன் | 1485 |
| **சாளுவ மரபு** |
| சாளுவ நரசிம்ம தேவ ராயன் | 1485-1491 |
| திம்ம பூபாலன் | 1491 |
| நரசிம்ம ராயன் II | 1491-1505 |
| **துளுவ மரபு** |
| துளுவ நரச நாயக்கர் | 1491-1503 |
| வீரநரசிம்ம ராயன் | 1503-1509 |
| கிருஷ்ணதேவராயன் | 1509-1529 |
| அச்சுத தேவ ராயன் | 1529-1542 |
| சதாசிவ ராயன் | 1542-1570 |
| **அரவிடு மரபு** |
| அலிய ராம ராயன் | 1542-1565 |
| திருமலை தேவ ராயன் | 1565-1572 |
| ஸ்ரீரங்கன் I | 1572-1586 |
| வேங்கடன் II | 1586-1614 |
| ஸ்ரீரங்கன் II | 1614-1614 |
| ராம தேவ ராயன் | 1617-1632 |
| வேங்கடன் III | 1632-1642 |
| ஸ்ரீரங்கன் III | 1642-1646 |

 |

விஜயநகரப் பேரரசின் ஆட்சியதிகாரத்தைத் தன் வசம் வைத்துக்கொண்டிருந்த துளுவ நரச நாயக்கனுக்குப் பின்னர் அப்பொறுப்பை 1503 ஆம் ஆண்டில், அவனது மகனான **வீரநரசிம்ம ராயன்** ஏற்றுக்கொண்டான். சிறுவனாக இருந்த பேரரசன் இரண்டாம் நரசிம்ம ராயனுக்காக இவன் ஆட்சி நடத்தி வந்தார். இக் காலத்தில் இரண்டாம் நரசிம்ம ராயன் காவலில் வைக்கப்பட்டு இருந்ததாகவே தெரிகிறது.

அரச பதவி
--------

1505 ஆம் ஆண்டில் இரண்டாம் நரசிம்ம ராயன் காவலில் இருக்கும் போதே கொல்லப்பட்டான். இதனால், வீரநரசிம்ம ராயன் தானே பேரரசனாக முடிசூட்டிக் கொண்டான். 1509 ஆம் ஆண்டுவரை ஆட்சி செய்த இவன் தன் ஆட்சிக் காலம் முழுவதையும், குழப்பம் விளைவித்துவந்த தலைவர்களுடன் சண்டை செய்வதிலேயே செலவிட்டான்.

போர்கள்
-------

பீஜாப்பூர் சுல்தான் யூசுப் ஆதில் கான் தெற்கு நோக்கித் தனது அரசை விரிவுபடுத்த முயன்றான். அரவிடு குடும்பத்தைச் சேர்ந்த ராமராஜன், அவனது மகன் திம்மா ஆகியோரின் துணையுடன், யூசுப் ஆதில் கான் தோற்கடிக்கப்பட்டான். அடோனி மற்றும் குர்நூல் பகுதிகள் விஜயநகரப் பேரரசின் பகுதிகளாயின. 

இக்காலத்தில் உம்மாத்தூர் தலைவன் மீண்டும் குழப்பம் விளைவித்தான். எனவே, வீரநரசிம்மன் அவனை அடக்குவதற்காகத் தெற்கு நோக்கிப் பயணமானான். அப்போது, தான் இல்லாதிருக்கும்போது ஆட்சியைக் கவனித்துக் கொள்வதற்காகத் தனது தம்பியான கிருஷ்ண தேவ ராயனைப் பதில் ஆட்சியாளனாக நியமித்தான். வீரநரசிம்மனின் இந்தத் தெற்கு நோக்கிய பயணம் வெற்றி தோல்விகளின் கலவையாகவே முடிந்தது. இப் படையெடுப்பின்போது போத்துக்கீசர் வீரநரசிம்மனுக்குக் குதிரைகள், பீரங்கிகள் முதலியவற்றைக் கொடுத்து உதவினர். இதற்காகப் பத்கல் துறைமுகத்தின் கட்டுப்பாட்டை அவர்கள் எதிர்பார்த்தனர்.

இறுதிக்காலம்
------------

கதைகளின் படி, வீரநரசிம்ம ராயன் இறக்கும் தறுவாயில் இருந்தபோது, தனது அமைச்சனான சாளுவ திம்மராசன் என்பவனை அழைத்து, தனது எட்டுவயது மகனுக்கு அரசுரிமை கிடைக்கும் பொருட்டுத் தனது தம்பியாகிய கிருஷ்ண தேவ ராயனின் கண்களைப் பிடுங்கிவிடுமாறு கூறினானாம். திம்மராசன் அவ்வாறு செய்யாது, இரண்டு ஆட்டுக் கண்களைக் கொண்டுவந்து காட்டி, கிருஷ்ண தேவ ராயன் இறந்துவிட்டதாகக் கூறினானாம். எனினும் இரண்டு தாய்மாருக்குப் பிறந்த இந்த இரண்டு சகோதரர்களிடையே நட்புறவே நிலவியதாகத் தெரிகிறது. அத்துடன், கிருஷ்ண தேவ ராயனின் முடிசூட்டு விழாவும் சுமுகமாகவே நடைபெற்றது.

மேற்கோள்கள்
-----------

1. ↑  Vijayanagara and Bamini Kingdom - Chapter 9 - Page 2.39
**அம்பலவன் பழுவூர்நக்கன்** எனபவர் உத்தம சோழன், இராஜராஜ சோழன் போன்றோர் காலத்தில் சோழர் அரசில் அதிகாரியாக இருந்தவர் ஆவார். இவர் அக்காலத்தின் கங்க நாட்டின் *குவாளயபுரம்* என்று அழைக்கப்பட்ட தற்காலத்திய கோலாரைச் சேர்ந்த வேளாளர் என அறியப்படுகிறது. இவருக்கு *விக்கிரமசோழமாராயன்*, *ராசராசப்பல்லவரையன்* என்ற பட்டங்கள் இருந்ததாக அறியப்படுகிறது.

குடும்பம்
---------

அம்பலவன் பழுவூர்நக்கனுக்கு *அபராஜிதன் செய்யவாய்மணி*, *சிங்கபன்மன் காஞ்சி அக்கன்* என இரு மனைவியர் இருந்தனர்.

திருப்பணிகள்
------------

இவர் பல்வேறு அறக் கொடைகளை செய்துள்ளதாக கல்வெட்டுகள் வழியாக அறியப்படுகின்றார். அம்பலவன் பழுவூர்நக்கன் விசயமங்கைத் திருக்கோயிலைக் கல்லால் கட்டுவித்ததோடு, ஸ்ரீவிமானத்தையும் கல்லால் கட்டுவித்து, இக்கோயிலில் - நான்கு வேளையும் திருவமுது படைக்கவும் இதர செலவுகளுக்கும் நெடுவாயில் என்ற ஊரையும் தானமாக அளித்துள்ளார். இவரது இரு மனைவிகளும் விசய மங்கைக் கோயிலில் விளக்கு எரிக்க ஆடுகளை தானமாக அளித்துள்ளனர்.

மேற்கோள்கள்
-----------

1. ↑  வேங்கடராமையா, சோழர் கால அரசியல் தலைவர்கள் நூல், பக்கம் 14-20, பதிப்பு பிப்ரவரி, 1977 கட்டுரை, அம்பலவன் பழுவூர் நக்கன்
**ஏழாம் விஜயபாகு**, வீரபராக்கிரமபாகுவின் மகனும், கோட்டையை ஆண்ட ஆறாம் பராக்கிரமபாகுவின் வளர்ப்பு மகனும் ஆவான். பொ.பி 1445 இல் பிறந்த இவன், தன் சகோதரர்கள், ஸ்ரீராஜசிங்கன், தர்ம பராக்கிரமபாகு, இறைகம்பண்டாரன் ஆகியோருடன் வளர்ந்து வந்தான்.

ஆட்சி
-----

விஜயபாகுவின் மூத்த சகோதரன் தர்ம பராக்கிரமபாகு இறந்ததும், இவனது ஒன்றுவிட்ட சகோதரன் சகலகலா வல்லபன் ஆட்சிக்கு வரவேண்டும் என்பதே மக்களின் விருப்பமாக இருந்தது. எனினும் அதே சகலகலாவல்லபனாலேயே, உடுகம்பொலையின் அரச பிரதிநிதியாக விளங்கிய இவன் பொ.பி 1513இல் முடிசூட்டப்பட்டான் என்று சிங்கள இராசவழி நூல் சொல்கின்றது.

குடும்பம்
---------

அனுலா கஹதூடா, கிரவெல்ல விசோ பண்டாரம் என்று இரு தேவியர் விஜயபாகுவுக்கு உண்டு. புவனேகபாகு, மாயாதுன்னை, மகா இறைகம் பண்டார ஆகிய மூவரும் அனுலாவின் புதல்வர்கள். அனுலா, விஜயபாகுவையும், அவன் மூத்தவன் ஸ்ரீராஜசிங்கனையும் ஒரேநேரத்தில் பல்கொழுந முறையில் மணந்திருந்ததாக அறியமுடிகின்றது. இளைய தேவி விசோ பண்டாரத்துக்கு தேவராஜசிங்கன் எனும் மைந்தன் பிறந்ததுடன்,அவனையே தன் கணவனுக்குப் பின் ஆட்சிபீடத்தில் அமர்த்துவதிலும் அவள் வெற்றிகண்டாள்.

விஜயபாகு கொலை
-------------

முதன்மைக் கட்டுரை: விஜயபாகு படுகொலை
விஜயபாகு கொலைக்குப் பின் துண்டாடப்பட்ட கோட்டை அரசு.
தங்களை விடுத்து, தந்தை தன் இளைய தாரத்தின் மகனையே இளவரசனாகப் பட்டம் கட்டியதை அறிந்து, மூத்த புதல்வர்கள் மூவரும் பெருங்கோபமுற்றனர். தங்களைக் கொலை செய்யவும் அவன் முயல்வதாக எண்ணிய அவர்கள், ஏகநாயக்க முதலியார், கந்துறை பண்டாரம் ஆகியோருடன் விஜயபாகு அதற்கான தீவிர ஆலோசனையில் ஈடுபட்டிருந்தவேளை, நாட்டைவிட்டுத் தப்பியோடினர். மாயாதுன்னையின் மைத்துனியை மணந்திருந்த ஜயவீரனிடம் அடைக்கலம் புகுந்த அவர்கள், அவனது படைத்துணையுடன் கோட்டைக்குப் படையெடுத்தனர். கோட்டையில் தனக்கு சாதகமற்ற நிலை நிலவுவதைக் கண்ட விஜயபாகு, தூதரை அனுப்பி தன் மக்களை சமாளிக்கமுயன்றான். அதற்கு விலையாக தமக்கெதிராக சதி தீட்டிய ஏகநாயக்கன், கந்துறை ஆகியோரின் உயிரைக் கேட்டனர் மாயாதுன்னை முதலானோர்.

ஏகநாயக்கன் எப்படியோ தப்பிவிட, கந்துறை உயிர்நீக்க நேரிட்டது. பெரும் களேபரத்தின் மத்தியில் கோட்டை அரசைக் கைப்பற்றினர் மாயாதுன்னை முதலானோர். இறுதியில் வேறுவழியின்றி, அவர்கள் அந்தப் பெரும்பழியைச் செய்தனர். சல்மான் எனும் சோனகவீரனை பயன்படுத்தி, பெற்ற தந்தையையே கொன்றொழித்தனர் கோட்டையின் வருங்கால அரசர்கள்.

விஜயபாகு அநியாயமாகப் படுகொலை செய்யப்பட்டதும், கோட்டை அரசானது, புவனேகபாகு, மாயாதுன்னை, மகா இறைகம்பண்டார ஆகிய மூவருக்குமென மூன்றாகப் பிரிக்கப்பட்டது. மாயாதுன்னை சீதாவக்கையையும், மகா இறைகம்பண்டார, இறைகம் பகுதியையும் பெற்றுக்கொள்ள, புவனேகபாகு கோட்டையைப் பெற்றுக்கொண்டான்.

மேலும் பார்க்க
--------------

* ஆட்சியாளர் பட்டியல், இலங்கை
* இலங்கையின் வரலாறு

உசாத்துணைகள்
------------

1. ↑  P.E Pieris, p. 43; Rajavaliya
2. ↑  Rajavaliya, p. 75
3. ↑  Rajavaliya p. 76; L.E Blaze History of Ceylon: Revised and Enlarged, p. 130
4. ↑  Rajavaliya, p.76; P.E. Pieris Ceylon and the Portuguese, 1505-1658, p. 45
5. ↑  Queyroz Temporal and Spiritual Conquest of Ceylon, p. 204; Arnold Wright 20th Century Impressions of Ceylon, p.46

வெளி இணைப்புகள்
---------------

* கொட்றிங்க்டனின் இலங்கை வரலாற்றுச் சுருக்கம்

|  |
| --- |
| ஏழாம் விஜயபாகு **கோட்டை இராச்சியம்****பிறப்பு:** 1445 -1521  |
| ஆட்சியின் போது இருந்த பட்டம் |
| முன்னர்**தர்ம பராக்கிரமபாகு** | **கோட்டை மன்னன்**1513–1521 | பின்னர்**ஏழாம் புவனேகபாகு** |
**ஏழடிப்பட்டம் சமணர் படுக்கைகள் கல்வெட்டுகள்** புதுக்கோட்டையில் இருந்து விராலிமலைக்குச் செல்லும் வழியில், 15 கல் தொலைவில் சித்தன்னவாசல் குன்றில் இந்த சமணப்படுக்கைகளும் கல்வெட்டுக்களும் அமைந்து உள்ளன.

சமணப்படுக்கைக் காணொளி
சித்தன்னவாசல்

அமைவிடம்
--------

குகையின் அமைவிடம்
இந்திய ஒன்றியத்தில், தமிழ்நாட்டில்,புதுக்கோட்டை மாவட்டத்தில், அன்னவாசல் என்னும் சிற்றூருக்கு அருகில் சித்தன்னவாசல் குன்றில் இந்த சமணர் படுக்கைகள், கல்வெட்டுக்கள் அமைந்துள்ளன.

சமணப்படுக்கையின் அமைவிடம்
-------------------------

குன்றின் நடுவில் கிழக்கு முகத்தில் அமைந்திருக்கும் இயற்கையான குகையின் பெயர்தான் ஏழடிப்பட்டம். இங்குதான் சமண முனிவர்கள் தங்கி இருந்தார்கள். இக்குகைக்குச் செல்ல மேற்குப்பகுதியில் இருந்து குன்றின் மீதேறி குகை வாயிலின் ஏழு படிக்கட்டுகளைக்கடந்து குகையின் உள்ளே செல்வதால் இவ்விடம் ‘ஏழடிப்பட்டம்’ என்று அழைக்கப்பெறுகின்றது.
இந்த இயற்கைக்குகையில் பளிங்கினை ஒத்த வழுவழுப்பான தலையணை போன்ற அமைப்புடன் ஆன 17 எண்ணிக்கையிலான கற்படுக்கைகள் இங்கு காணப்பெறுகின்றன.

* சமணப்படுக்கைகள்சமணப்படுக்கைகள்
* சமணப்படுக்கைகள்சமணப்படுக்கைகள்
* சமணப்படுக்கைகள்சமணப்படுக்கைகள்
* சமணப்படுக்கைகள்சமணப்படுக்கைகள்
* சமணப்படுக்கைகள்சமணப்படுக்கைகள்

தமிழ் பிராமி கல்வெட்டுக்கள்
---------------------------

இங்குள்ள படுக்கைகளில் பழமையானதும் மிகப்பெரியதுமான படுக்கையில், கல்வெட்டு ஒன்று தமிழ் பிராமி எழுத்துக்களால் உருவாக்கப்பெற்றுள்ளது. கி.மு. 3-2 ஆம் நூற்றாண்டைச் சார்ந்த இக்கல்வெட்டு *"யோமிநாட்டுக் குமட்டூர்" பிறந்தான் காவுதி யிதனுக்குச் சித்துப்போச்சில் இளையார் செய்த அதிட்டானம்* என்று உரைக்கிறது. கிபி. 9ஆம் நூற்றாண்டைச் சார்ந்த தமிழ்க்கல்வெட்டு ஒன்றில் கடுந்தவம் புரிந்த சமணத்துறவிகளைப்பற்றி அறியலாம்.

படக்காட்சியகம்
--------------

* குகை நீட்சிகுகை நீட்சி
* தமிழ் விளக்கப்பலகைதமிழ் விளக்கப்பலகை
* குகைக்குச்செல்லும் படிக்கட்டுகள்குகைக்குச்செல்லும் படிக்கட்டுகள்
* ஆங்கில விளக்கப்பலகைஆங்கில விளக்கப்பலகை

இதனையும் காண்க
--------------

* தமிழ்நாட்டின் குடைவரை கட்டிடங்கள்
* பண்டைய இந்தியக் கல்வெட்டுக்கள்

உசாத்துணை
---------

1. ↑  சித்தன்னவாசல் சுற்றுலாத் தலத்தில் பழமையான ஓவியங்கள் கண்டுபிடிப்பு- அரிய பொக்கிஷமான குகை ஓவியம், சமணர் படுக்கை
2. ↑  SITTANAVASAL CAVE (CHITHANNAVASAL CAVE) AND ELADIPATTAM

1. *புதுகோட்டை மாவட்ட வரலாறு* ஆசிரியர்- முனைவர்.ஜெ.இராஜா முகமது, வெளியீடு: இயக்குநர், அரசு அருங்காட்சியகம், எழும்பூர், சென்னை-600008.2004. பக்.228-233.
2. *Art of Pudukottai* Author- Dr.J.Raja Mohamad,Publisher: District Collector, Pudukkottai and President Pudukkottai District Archives Committee, Pudukkottai. June 2003. Pg.84-91.

வெளி இணைப்புகள்
---------------

* புதுக்கோட்டை சுற்றுலா பரணிடப்பட்டது 2006-02-20 at the வந்தவழி இயந்திரம்
* விக்கிமேப்பியாவில் சித்தன்னவாசல் அமைவிடம்
**உயிரே உனக்காக** அல்லது **கஸம்- தேரே ப்யார் கி** என்பது 19 சூலை 2017 முதல் 17 பெப்ரவரி 2018 வரை நஸ்ட் தமிழ் தொலைக்காட்சியில் ஒளிபரப்பான ஒரு மொழிமாற்றுத் தொலைக்காட்சி தொடர் ஆகும். இந்த தொடர் கலர்ஸ் தொலைக்காட்சியில் 19 சூலை 2017 முதல் சூலை 27, 2018 வரை ஒளிபரப்பாகி 621 அத்தியாங்களுடன் நிறைவு பெற்றது.

கதைச்சுருக்கம்
--------------

ரிஷி மற்றும் அணு ஆகிய இருவரும் சிறுவயது நண்பர்கள். ஒருநாள் ஆபத்தில் ரிஷியின் உயிரை அணு காப்பாற்றினாள். பிறகு காத்யாயினி என்ற பெண் சாமியார் ஒருவர், இந்த இரு ஜோடியின் ஜாதகப் பொருத்தம் சிறப்பாக இருப்பதாகவும் அணு ரிஷியின் வாழ்க்கையில் ஒரு கவசமாக இருந்து அவனைக் காப்பாள் என்று தீர்க்கதரிசனம் கூறி அவர்களை காளிதேவியின் சிலை முன்பு சேர்த்து வைக்கிறார். ஆனால் அணுவின் குடும்பத்தை விரும்பாத ரிஷியின் அம்மா தன் குடும்பத்துடன் அமெரிக்கா சென்றுவிடுகிறார்.

17 வருடங்களுக்குப் பிறகு அணு ரிஷியின் வருகைக்காக மகிழ்வுடன் காத்திருக்கிறார். ஆனால் ரிஷியோ தன் சிறுவயது நினைவுகளை மறந்துவிட்டான். ரிஷியின் பிடிவாதத்தால் அவன் குடும்பத்தினர் மீண்டும் இந்தியா திரும்பினர். அதே நாளில் அணுவின் பெற்றோர் ஒரு விபத்தில் இறந்துவிடுகின்றனர். அதற்கு முன்பு அணுவின் பெற்றோர் அவள் தன் சித்தி வாணி காட்டும் பையனை மணக்க வேண்டும் என்று சத்தியம் வாங்கி இருந்தனர். 

பிறகு ரிஷி பணக்கார குடும்பத்தைச் சேர்ந்தவன் என்பதால் அவனை தன் மகள் நேகாவிற்கு திருமணம் செய்து வைக்க வாணி நினைத்தார். ஆனால் ரிஷியோ அணுவுடன் தான் சிறுவயதில் பழகினான். அதனால் ரிஷி குடும்பத்தினர் முன்பு ஸ்நேகாவை அணு என்று பொய் கூறி அறிமுகப்படுத்துகிறார். பிறகு அவள் அணுவிடம் இனி உன் பெயரைப் ப்ரீத்தி என்று மாற்றிக்கொள்ளுமாறு கூறுகிறார். பிறகு ரிஷி-அணு(ஸ்நேகா) திருமணம் முடிவு செய்யப்படுகிறது. ஆனால் ரிஷி விருப்பமின்றி அந்த திருமணத்திற்கு சம்மதித்தான். ஏனெனில் அவன் ப்ரீத்தியை பார்த்த நாள் முதலே அவளைக் காதலிக்கத் தொடங்கி விட்டான்.

ப்ரீத்தியின் திருமணம் பரத் என்ற பையனுடன் நிச்சயிக்கப்படுகிறது. தன் சித்தி காட்டிய பையடன் என்பதால் வேறு வழியின்றி ப்ரீத்தி அவனை மணக்க சம்மதிக்கிறாள். ஆனால் இந்த பரத் ஏற்கனவே சலோனி என்ற பெண்ணுடன் திருமணம் ஆனவன். இந்த உண்மையை அறியும் ரிஷி இதை அனைவருக்கும் தெரியப்படுத்த விரும்பினான். ஆனால் அது முடியாமல் போனது. 

இறுதியில் ப்ரீத்தி சுயநினைவின்றி இருந்தபோது ரிஷி அவளை தூக்கிச்சென்று ஒரு கோயிலில் திருமணம் செய்துகொண்டான். அப்போது ப்ரீத்தி தாம்தான் உண்மையான அணு என்ற உண்மையை ரிஷியிடம் சொல்கிறார். பிறகு அணு ஒரு விபத்தில் இறந்துவிடுகிறார். இதனால் துயருற்ற ரிஷி தன் உயிரையும் போக்கிக்கொள்ள முயன்றான். அப்போது அணுவின் ஆவி அவனிடம் தாம் மீண்டும் மறுஜென்மம் எடுத்து வருவேன் என்று கூறுகிறார்.

முநடிகர்கள்
-----------

* கிரத்திக்கா தீர் - அணு/ப்ரீத்தி
* சரத் மல்ஹோத்ரா - ரிஷி
* ஷிவானி தோமர்
* சபா மிர்ஸா
* விஜய் காஷ்யப்
* விபா சிபர்
* லலித் பிஷ்ட்
* சேத்னா கெண்டிரா
* சூபெர் கே. கான்
* ஆதிதி ஷர்மா வேட்
* மனோரமா பட்டீஸ்சம்

மேற்கோள்கள்
-----------

1. ↑  "What! 'Kasam' to go off air on July 27 - Times of India". *The Times of India*.. பார்த்த நாள்: 6 July 2018.

வெளி இணைப்புகள்
---------------

* Official Website
வடுத்தளை (Vaduthala) என்பது இந்தியாவிலுள்ள கேரள மாநிலத்தின் கொச்சியில் அமைந்துள்ள]] ஒரு அண்மைப் பகுதியாகும்.  இது சித்தூர் சாலையில் பச்சாலம் மற்றும் சித்தூர் இடையே உள்ளது. எளமக்கரை இதன் கிழக்ககிலும், மேற்கில் முளவுக்காடு தீவும் அமைந்துள்ளது. கொச்சி மாநகராட்சியின் ஒரு மண்டல அலுவலகம் இங்கு இயங்கி வருகிறது. சின்மயா வித்யாலயா, டான் பாஸ்கோ பள்ளி, எஸ்.பி.ஓ.ஏ பொதுப் பள்ளி, பேராயர் அட்டிபெட்டி பள்ளி போன்ற பல கல்வி நிறுவனங்கள் இங்கு இயங்குகின்றன. லூர்து மருத்துவமனை ஒன்றும் இயங்கி வருகிறது

உப்பங்கழிகள்
------------

வடுத்தளை, அதன் நீளத்துடன் ஒரு நீர்வழங்கல் வரிசையைக் கொண்டுள்ளது. இது கொச்சியின் மிகவும் அமைதியான இடமாகவும், இங்கு வாழும் ஏராளமான மீனவர்களுக்கு வாழ்வாதாரமாகவும் உள்ளது. உப்பங்கடலின் ஒரு பகுதியை சாலைகளால் நிரப்பி, வருவாய் ஈட்டவும் கொச்சின் மாநகராட்சிக்கு திட்டங்கள் உள்ளன. இங்கு ஒரு மருத்துவமனை, பள்ளிகள், கோயில்கள், மசூதிகள் மற்றும் ஒரு தேவாலயம் உள்ளது.

கால்பந்து போட்டி
----------------

ஒவ்வொரு ஆண்டும் டான் பாஸ்கோ கால்பந்து போட்டியை வடுத்தளை நடத்துகிறது. இந்த கோப்பை கேரளாவில் பதிவு செய்யப்பட்ட 11 பழமையான கால்பந்து ஆகும். டான் பாஸ்கோ அதன் தொடக்கத்தை 1956 ஆம் ஆண்டில் கொண்டிருந்தது, அது தடையின்றி தொடர்கிறது. டான் பாஸ்கோ ஏற்பாடு செய்த மென்மையான பந்து கிரிக்கெட், பூப்பந்து போன்ற பல்வேறு வெளிப்புற விளையாட்டுகளும் உள்ளன.

குறிப்புகள்
-----------

1. ↑  "Ernakulam locations". 2012-12-03 அன்று மூலம் பரணிடப்பட்டது. 2021-01-06 அன்று பார்க்கப்பட்டது.

| * பா
* உ
* தொ
எர்ணாகுளம் மாவட்டத்தில் உள்ள நகரங்களும் ஊர்களும் |
| --- |
| மாவட்டத் தலைமையகம்: காக்கநாடு |
| எர்ணாகுளம் | 
* ஆலுவா
* அங்கமாலி
* சேந்தமங்கலம்
* செங்கமநாடு
* சேரநல்லூர்
* சூர்ணிக்கரை
* சொவ்வரை
* எடத்தலை
* ஏலூர்
* கடமக்குடி
* கொடுங்ஙல்லூர்
* களமசேரி
* கொச்சி
* கோதமங்கலம்
* கோட்டுவள்ளி
* குரீக்காடு
* மரடு
* முளவுக்காடு
* மூவாற்றுப்புழை
* வடக்கன் பறவூர்
* வடுத்தளை
* பெரும்பாவூர்
* திருவாங்குளம்
* திருப்பூணித்துறை
* வரப்புழா
* வாழக்காலை
* இடக்கொச்சி

 |
| 
* ஆலப்புழை
* எறணாகுளம்
* இடுக்கி
* கண்ணூர்
* காசர்கோடு
* கொல்லம்
* கோட்டயம்
* கோழிக்கோடு
* மலப்புறம்
* பாலக்காடு
* பத்தனந்திட்டா
* திருவனந்தபுரம்
* திருச்சூர்
* வயநாடு

 |
**வடுவூர் அழகுசுந்தரியம்மன் கோயில்** தமிழ்நாட்டில் திருவாரூர் மாவட்டம், வடுவூர் என்னும் ஊரில் அமைந்துள்ள அம்மன் கோயிலாகும்.

வரலாறு
------

இக்கோயில் மூன்றாம் நூற்றாண்டைச் சேர்ந்தது.[]

கோயில் அமைப்பு
--------------

இக்கோயிலில் அழகியசுந்தரியம்மன் சன்னதியும், விநாயகர் முருகன் சண்டிகேஸ்வரர் உபசன்னதியும் உள்ளன. இங்குக் கோயில் குளம் உள்ளது. இக்கோயிலில் மொத்தம் மூன்று கோபுரங்கள் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

பூசைகள்
-------

இக்கோயிலில் ஒருகாலப் பூசை திட்டத்தின் கீழ் காரணாகம முறைப்படி ஒருகாலப் பூசை நடக்கின்றது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
**தத்துக் கரப்பான்** அல்லது **பாயும் கரப்பான்** (ஆங்கிலம்: Leaproach / Jumping Cockroach ; இலத்தின்: *Saltoblattella montistabularis*) என்பது தத்துக்கிளியைப் போலத் தாவிச் செல்லக்கூடிய ஒரு கரப்பான் இனம், அதற்கேற்றவாறு இதனது உடல் அமைப்பும் அமைந்துள்ளது.

தாவிச் செல்வதற்கு ஏற்றவாறு தத்துக்கிளியைப் (வெட்டுக்கிளி) போன்று இவற்றின் கால்கள் அமைந்துள்ளன. சாதாரண கரப்பானில் இருந்து மேலும் சில வேறுபாடுகளை இவை கொண்டுள்ளன: ஏனைய கரப்பான்களில் காணப்படும் சிறுநீரக வடிவக் கண்ணிற்குப் பதிலாக இவற்றில் அரைவட்டக் கண்கள் வெளித்தள்ளப்பட்டு, பக்கவாட்டில் காணப்படுகின்றன; தாவும் போது சமநிலையைப் பேணுவதற்கு உணர்கொம்புகளில் மாற்றங்கள் கொண்டுள்ளன.

தென் ஆபிரிக்காவில் கேப் டவுன் எனும் இடத்தில் அமைந்துள்ள மேசை மலைப் பகுதியில் 2009இல் கண்டுபிடிக்கப்பட்டுள்ளது. இவற்றின் சிறப்புத் தோற்றத்தாலும் தத்தும் கரப்பான் என்பதாலும் 2011ம் ஆண்டுக்குரிய சிறந்த பத்து உயரினங்களில் ஒன்றாக இவை தேர்ந்தெடுக்கப்பட்டுள்ளன.

மேற்கோள்கள்
-----------

1. ↑  "A Jumping Cockroach from South Africa, Saltoblattella montistabularis, gen. nov. spec. nov.(Blattodea: Blattellidae)" (PDF). *Arthropod Systematics & Phylogeny*. Museum für Tierkunde Dresden. 2011-07-24 அன்று மூலம் (PDF) பரணிடப்பட்டது. 2011-05-24 அன்று பார்க்கப்பட்டது.